title: 2014 m. kovo 14 d. Tarybos įgyvendinimo reglamentas (ES) Nr. 263/2014, kuriuo įgyvendinama Reglamento (ES) Nr. 753/2011 dėl ribojamųjų priemonių tam tikriems asmenims, grupėms, įmonėms ir subjektams atsižvelgiant į padėtį Afganistane 11 straipsnio 4 dalis

text:
15.3.2014

               LT

               Europos Sąjungos oficialusis leidinys

               L 76/11

      TARYBOS ĮGYVENDINIMO REGLAMENTAS (ES) Nr. 263/2014
   2014 m. kovo 14 d.
   kuriuo įgyvendinama Reglamento (ES) Nr. 753/2011 dėl ribojamųjų priemonių tam tikriems asmenims, grupėms, įmonėms ir subjektams atsižvelgiant į padėtį Afganistane 11 straipsnio 4 dalis
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo,
   atsižvelgdama į 2011 m. rugpjūčio 1 d. Tarybos reglamentą (ES) Nr. 753/2011 dėl ribojamųjų priemonių tam tikriems asmenims, grupėms, įmonėms ir subjektams atsižvelgiant į padėtį Afganistane (1), ypač į jo 11 straipsnio 4 dalį,
   kadangi:

               (1)

               2011 m. rugpjūčio 1 d. Taryba priėmė Reglamentą (ES) Nr. 753/2011;

               (2)

               2013 m. gruodžio 31 d. Jungtinių Tautų Saugumo Tarybos komitetas, įsteigtas pagal Saugumo Tarybos rezoliucijos 1988 (2011) 30 punktą, iš dalies pakeitė asmenų, grupių, įmonių ir subjektų, kuriems taikomos ribojamosios priemonės, sąrašą atsižvelgdamas į padėtį Afganistane;

               (3)

               todėl Reglamento (ES) Nr. 753/2011 I priedas turėtų būti atitinkamai iš dalies pakeistas,

         PRIĖMĖ ŠĮ REGLAMENTĄ:
   1 straipsnis
   Reglamento (ES) Nr. 753/2011 I priedas iš dalies keičiamas, kaip nustatyta šio reglamento priede.
   2 straipsnis
   Šis reglamentas įsigalioja jo paskelbimo Europos Sąjungos oficialiajame leidinyje dieną.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2014 m. kovo 14 d.

            Tarybos vardu

            Pirmininkas

         M. CHRISOCHOIDIS

      (1)  OL L 199, 2011 8 2, p. 1.

      PRIEDAS
      I.   Reglamento (ES) Nr. 753/2011 I priede išdėstytame sąraše su toliau nurodytais asmenimis susiję įrašai pakeičiami šiais įrašais:

      A.   Su Talibanu susiję asmenys

                  1.

                     Abdul Kabir Mohammad Jan (alias A. Kabir)

                     Titulas:
                     Maulavi. Įtraukimo į sąrašą priežastys: a) antrasis pavaduotojas ekonomikos reikalams, Talibano režimo Ministrų Taryba, b) Talibano režimo Nangarhar (Nangarharo) provincijos gubernatorius, c) Talibano režimo Rytų zonos vadovas. Gimimo data: apie 1963 m. Gimimo vieta: Pul-e-Khumri (Pole Chomri) arba Baghlan Jadid (Baglan Džadido) rajonas, Baghlan (Baglano) provincija, Afganistanas. Pilietybė: Afganistano. Kita informacija: a) aktyvus dalyvis vykdant teroro aktus Rytų Afganistane, b) renka pinigus iš prekeivių narkotikais, c) manoma, kad yra Afganistano ir Pakistano pasienio teritorijoje, d) 2009 m. duomenimis – Talibano Aukščiausiosios tarybos narys, e) šeima kilusi iš Neka rajono, Paktia (Paktijos) provincijos, Afganistanas, f) atsakingas už 2007 m. lapkričio mėn. Baghlan (Baglane) įvykdytą išpuolį prieš Afganistano parlamentarus, g) turi nuosavos žemės centrinėje Baghlan (Baglano) provincijoje, h) priklauso Zadran genčiai. Įtraukimo į JT sąrašą data:2001 01 25.

                     Papildoma informacija iš Sankcijų komiteto pateiktų įtraukimo į sąrašą priežasčių aprašomojo pobūdžio santraukos:

                  Abdul Kabir Mohammad Jan buvo 2006 m. spalio mėn. Mohammed Omar paskelbtos Talibano vadovybės tarybos narys, o 2007 m. spalio mėn. buvo paskirtas rytų zonos karo vadu.

                  2.

                     Mohammad Moslim Haqqani Muhammadi Gul (alias Moslim Haqqani)

                     Titulas:
                     Maulavi. Įtraukimo į sąrašą priežastys: a) Talibano režimo chadžo ir religijos reikalų viceministras, b) Talibano režimo aukštojo mokslo viceministras. Gimimo data: 1965 m. Gimimo vieta: Gawargan kaimas, Pul-e-Khumri (Pole Chomri) rajonas, Baghlan (Baglano) provincija, Afganistanas. Pilietybė: Afganistano. Nacionalinis identifikavimo Nr.: 1136 (Afganistano nacionalinė tapatybės kortelė (tazkira)). Kita informacija: a) pagal etninę kilmę puštūnas iš Baghlan (Baglano) provincijos, b) manoma, kad yra Afganistano ir Pakistano pasienio teritorijoje, c) laisvai kalba anglų, urdu ir arabų kalbomis. Įtraukimo į JT sąrašą data:2001 01 25.

                     Papildoma informacija iš Sankcijų komiteto pateiktų įtraukimo į sąrašą priežasčių aprašomojo pobūdžio santraukos:

                  Mohammad Moslim Haqqani taip pat buvo Talibano režimo aukštojo mokslo viceministras. Sąrašas buvo papildytas šia informacija 2007 m. liepos 18 d.

                  3.

                  Abdul Raqib Takhari

                     Titulas:
                     Maulavi. Įtraukimo į sąrašą priežastys: Talibano režimo repatrijavimo ministras. Gimimo data: 1968–1973 m. Gimimo vieta: Zardalu Darra kaimas, Kalafgan (Kalafgano) rajonas, Takhar (Tacharo) provincija, Afganistanas. Pilietybė: Afganistano. Kita informacija: a) 2009 m. gruodžio mėn. duomenimis – Talibano Aukščiausiosios tarybos narys, atsakingas už Takhar (Tacharo) ir Badakhshan (Badachšano) provincijas, b) manoma, kad yra Afganistano ir Pakistano pasienio teritorijoje, c) priklauso tadžikų etninei grupei. Įtraukimo į JT sąrašą data:2001 01 25.

                  4.

                     Nazir Mohammad Abdul Basir (alias Nazar Mohammad)

                     Titulas: a)
                     Maulavi, b)
                     Sar Muallim. Įtraukimo į sąrašą priežastys: a) Kunduz (Kundūzo) miesto meras, b) einantis Talibano režimo Kunduz (Kundūzo) provincijos (Afganistanas) gubernatoriaus pareigas. Gimimo data: 1954 m. Gimimo vieta: Malaghi kaimas, Kunduz (Kundūzo) rajonas, Kunduz (Kundūzo) provincija, Afganistanas. Pilietybė: Afganistano. Kita informacija: a) žlugus Talibano režimui, susitaikė su vyriausybe ir pradėjo rajono lygiu eiti pareigas Kunduz (Kundūzo) provincijoje, vadovaujant naujajai vyriausybei, b) patvirtinta, kad 2008 m. lapkričio 9 d. nužudytas Talibano. Įtraukimo į JT sąrašą data:2001 02 23.

                  5.

                     Zia-ur-Rahman Madani (alias
                     a) Ziaurrahman Madani, b) Zaia u Rahman Madani, c) Madani Saheb, d) Diya’ al-Rahman Madani)

                     Titulas:
                     Maulavi. Įtraukimo į sąrašą priežastys: Talibano režimo Logar (Logaro) provincijos (Afganistanas) gubernatorius. Gimimo data: apie 1960 m. Gimimo vieta: a) Paliran kaimas, Namakab (Namakabo) rajonas, Takhar (Tacharo) provincija, Afganistanas, b) Taluqan (Talokano) miestas, Takhar (Tacharo) provincija, Afganistanas. Pilietybė: Afganistano. Kita informacija: a) dalyvauja neteisėtoje prekyboje narkotikais, b) 2007 m. gegužės mėn. duomenimis – už karinius reikalus Tacharo provincijoje, Afganistanas, atsakingas Talibano narys, c) nuo 2003 m. padėjo rinkti lėšas Talibano naudai Persijos įlankos šalyse, d) taip pat padėjo rengti Talibano pareigūnų ir turtingų rėmėjų susitikimus ir organizavo daugiau kaip dvylikos asmenų keliones į Kabulą (Afganistanas) vykdyti savižudžių išpuolių, e) manoma, kad yra Persijos įlankos regione. Įtraukimo į JT sąrašą data:2001 2 23.

                  6.

                     Shamsuddin (alias Pahlawan Shamsuddin)

                     Titulas: a)
                     Maulavi; b)
                     Qari. Įtraukimo į sąrašą priežastys: Talibano režimo Wardak (Maidan) (Vardako (Maidano)) provincijos (Afganistanas) gubernatorius. Gimimo data: apie 1968 m. Gimimo vieta: Keshim (Kešemo) rajonas, Badakhshan (Badachšano) provincija, Afganistanas. Pilietybė: Afganistano. Kita informacija: manoma, kad yra Afganistano / Pakistano / Irano pasienio rajone. Įtraukimo į JT sąrašą data:2001 02 23.

                  7.

                     Abdul Ghafar Qurishi Abdul Ghani (alias Abdul Ghaffar Qureshi)

                     Titulas:
                     Maulavi. Įtraukimo į sąrašą priežastys: repatrijavimo atašė, Talibano ambasada, Islamabadas (Pakistanas). Gimimo data: a) 1970 m., b) 1967 m. Gimimo vieta: Turshut kaimas, Wursaj rajonas, Takhar (Tacharo) provincija, Afganistanas. Pilietybė: Afganistano. Paso Nr.: D 000912 (Afganistano pasas, išduotas 1998 m. rugsėjo 13 d. Kabule). Nacionalinis identifikavimo Nr.: 55130 (Afganistano nacionalinė tapatybės kortelė (tazkira)). Adresas: Khairkhana Section Number 3, Kabulas, Afganistanas. Kita informacija: a) dalyvauja neteisėtoje prekyboje narkotikais, b) priklauso tadžikų etninei grupei. Įtraukimo į JT sąrašą data:2001 1 25.

                  8.

                     Abdul Manan Nyazi (alias
                     a) Abdul Manan Nayazi, b) Abdul Manan Niazi, c) Baryaly, d) Baryalai)

                     Titulas:
                     Mullah. Įtraukimo į sąrašą priežastys: a) Talibano režimo Kabulo provincijos gubernatorius, b) Talibano režimo Balk (Balcho) provincijos gubernatorius. Gimimo data: apie 1968 m. Gimimo vieta: a) Pashtoon Zarghoon (Paštūn Zargūno) rajonas, Herat (Herato) provincija, Afganistanas, b) Sardar kaimas, Kohsan rajonas, Herat (Herato) provincija, Afganistanas. Pilietybė: Afganistano. Kita informacija: a) 2013 m. vidurio duomenimis – Talibano narys, atsakingas už Herat (Herato), Farah (Faros) ir Nimroz (Nimrūzo) provincijas, b) Talibano Aukščiausiosios tarybos ir Kvetos šuros narys, c) manoma, kad yra Afganistano ir Pakistano pasienio teritorijoje, d) priklauso Achekzai genčiai, e) dalyvauja pervežant savižudžius sprogdintojus į Afganistaną. Įtraukimo į JT sąrašą data:2001 01 25.

                     Papildoma informacija iš Sankcijų komiteto pateiktų įtraukimo į sąrašą priežasčių aprašomojo pobūdžio santraukos:

                  Abdul Manan Nyazi taip pat ėjo Talibano atstovo pareigas, o vėliau Talibano režimo metu buvo Mazar-e-Sharif (Mazari Šarifo) ir Kabulo provincijų gubernatorius.
                  Nuo 2009 m. vidurio Abdul Manan Nyazi yra vyresnysis Talibano vadas Afganistano vakarinėje dalyje; jis veikia Farah (Faros), Herat (Herato) ir Nimroz (Nimrūzo) provincijose.
                  Abdul Manan Nyazi buvo regioninės Talibano tarybos narys, o 2010 m. gegužės mėn. duomenimis – paskirtas Herat (Herato) provincijos Talibano gubernatoriumi.
                  Abdul Manan Nyazi yra Talibano vadas, dalyvaujantis pervežant savižudžius sprogdintojus į Agfanistaną.

                  9.

                  Said Ahmed Shahidkhel

                     Titulas:
                     Maulavi. Įtraukimo į sąrašą priežastys: Talibano režimo švietimo viceministras. Gimimo data: apie 1975 m. Gimimo vieta: Spandeh (Espandi 'Olya) kaimas, Andar (Andaro) rajonas, Ghazni (Gazni) provincija, Afganistanas. Pilietybė: Afganistano. Kita informacija: a) 2003 m. liepos mėn. buvo laikomas suimtas Kabule, Afganistane, b) 2007 m. paleistas iš nelaisvės, c) manoma, kad yra Afganistano ir Pakistano pasienio teritorijoje, d) 2013 m. vidurio duomenimis – Talibano vadovybės tarybos narys, e) priklauso Andar genčiai. Įtraukimo į JT sąrašą data:2001 02 23.

                  10.

                     Arefullah Aref Ghazi Mohammad (alias Arefullah Aref)

                     Titulas:
                     Maulavi. Įtraukimo į sąrašą priežastys: a) Talibano režimo finansų viceministras, b) Talibano režimo Ghazni (Gazni) provincijos gubernatorius, c) Talibano režimo Paktia (Paktijos) provincijos gubernatorius. Gimimo data: apie 1958 m. Gimimo vieta: Lawang (Lawand) kaimas, Gelan (Gelano) rajonas, Ghazni (Gazni) provincija, Afganistanas. Pilietybė: Afganistano. Kita informacija: a) 2013 m. vidurio duomenimis vadovauja Talibano priešakinės linijos kovotojams Gelan (Gelano) rajone, Ghazni (Gazni) provincijoje, Afganistane, b) manoma, kad yra Afganistano ir Pakistano pasienio teritorijoje, c) priklauso Andar genčiai. Įtraukimo į JT sąrašą data:2001 01 31.

                  11.

                     Abdul-Haq Wassiq (alias Abdul-Haq Wasseq)

                     Titulas:
                     Maulavi. Įtraukimo į sąrašą priežastys: Talibano režimo saugumo (žvalgybos) viceministras. Gimimo data: a) apie 1975 m., b) 1971 m. Gimimo vieta: Gharib kaimas, Khogyani (Chugiani) rajonas, Ghazni (Gazni) provincija, Afganistanas. Pilietybė: Afganistano. Adresas: Gvantanamo įlankos kalėjimas. Kita informacija: 2011 m. duomenimis – laikomas suimtas Jungtinėse Amerikos Valstijose. Įtraukimo į JT sąrašą data:2001 01 31.

                     Papildoma informacija iš Sankcijų komiteto pateiktų įtraukimo į sąrašą priežasčių aprašomojo pobūdžio santraukos:

                  Abdul-Haq Wassiq yra Gulbuddin Hekmatyar sąjungininkas. Valdant Talibanui jis ėjo vietos vado pareigas iš pradžių Nimroz (Nimrūzo) provincijoje, po to – Kandahar (Kandaharo) provincijoje. Po to tapo žvalgybos generalinio direktoriaus pavaduotoju, atskaitingu Qari Ahmadullah. Šiose pareigose jis buvo atsakingas už ryšius su užsienio kovotojais, susijusiais su „Al Kaida“, ir už jų mokymo stovyklas Afganistane. Jis taip pat žinomas dėl represinių metodų, kuriuos jis naudojo Afganistano pietuose prieš Talibano priešininkus.

                  12.

                     Ehsanullah Sarfida Hesamuddin Akhundzada (alias
                     a) Ehsanullah Sarfadi, b) Ehsanullah Sarfida)

                     Titulas:
                     Maulavi. Įtraukimo į sąrašą priežastys: Talibano režimo saugumo (žvalgybos) viceministras. Gimimo data: apie 1962–1963 m. Gimimo vieta: Khatak kaimas, Gelan (Gelano) rajonas, Ghazni (Gazni) provincija, Afganistanas. Pilietybė: Afganistano. Kita informacija: a) 2007 m. vidurio duomenimis jis teikė Talibanui paramą ginklais ir pinigais, b) manoma, kad yra Persijos įlankos regione, c) priklauso Taraki genčiai. Įtraukimo į JT sąrašą data:2001 02 23.

                     Papildoma informacija iš Sankcijų komiteto pateiktų įtraukimo į sąrašą priežasčių aprašomojo pobūdžio santraukos:

                  Ehsanullah Sarfida taip pat buvo Talibano centrinio banko pirmininkas. Vėliau jis buvo paskirtas Užimtų provincijų Talibano administratoriumi. Ehsanullah Sarfida buvo Talibano vidaus šuros narys.
                  Ehsanullah Sarfida buvo „Al Kaida“ narys, teikęs Talibanui paramą ginklais ir pinigais. 2007 m. vidurio duomenimis jis buvo Marja miesto, Helmand (Helmando) provincijoje, Afganistane, vadovas.

                  13.

                     Ahmed Jan Wazir Akhtar Mohammad (alias
                     a) Ahmed Jan Kuchi, b) Ahmed Jan Zadran)

                     Įtraukimo į sąrašą priežastys: Talibano režimo Finansų ministerijos pareigūnas. Gimimo data: 1963 m. Gimimo vieta: Barlach kaimas, Qareh Bagh (Karabago) rajonas, Ghazni (Gazni) provincija, Afganistanas. Kita informacija: a) vienas iš pagrindinių Haqqani tinklo, įsikūrusio Afganistano ir Pakistano pasienio teritorijoje, vadų, b) yra Haqqani tinklo vyriausiojo vadovo Sirajuddin Jallaloudine Haqqani pavaduotojas, atstovas ir patarėjas, c) palaiko ryšius su Talibano Aukščiausiąja taryba, d) yra keliavęs užsienyje, e) palaiko ryšius su Talibano vadais Ghasni (Gazni) provincijoje (Afganistanas) ir tiekia jiems pinigus, ginklus, ryšių įrangą ir atsargas. Įtraukimo į JT sąrašą data:2012 01 06.

                  14.

                  Mohammed Omar Ghulam Nabi

                     Titulas:
                     Mullah. Įtraukimo į sąrašą priežastys: Ištikimųjų vadovas („Amir ul-Mumineen“), Afganistanas. Gimimo data: a) apie 1966 m., b) 1960 m., c) 1953 m. Gimimo vieta: a) Naw Deh kaimas, Deh Rawud (Dehravudo) rajonas, Uruzgan (Oruzgano) provincija, Afganistanas, b) Noori kaimas, Maiwand (Maivando) rajonas, Kandahar (Kandaharo) provincija, Afganistanas. Pilietybė: Afganistano. Kita informacija: a) tėvo vardas – Ghulam Nabi, taip pat žinomas kaip Mullah Musafir, b) neturi kairiosios akies, c) Ahmad Jan Akhundzada Shukoor Akhundzada svainis, d) manoma, kad yra Afganistano ir Pakistano pasienio teritorijoje, e) priklauso Hotak genčiai. Įtraukimo į JT sąrašą data:2001 01 31.

                     Papildoma informacija iš Sankcijų komiteto pateiktų įtraukimo į sąrašą priežasčių aprašomojo pobūdžio santraukos:

                  Mohammed Omar turi Afganistano Islamo Emyrato Ištikimųjų vadovo titulą, yra aukščiausias vadovas Talibano judėjimo hierarchijoje. Prieš 2001 m. rugsėjo 11 d. teroro aktus Jungtinėse Amerikos Valstijose jis teikė prieglobstį Usama bin Laden ir jo „Al Kaida“ tinklui. Nuo 2001 m. jis vadovauja Talibanui kovojant su Afganistano Vyriausybe ir jos sąjungininkais Afganistane.
                  Mohammed Omar vadovauja kitiems lojaliems svarbiems karo vadams regione, pavyzdžiui, Jalaluddin Haqqani. Gulbuddin Hekmatyar taip pat bendradarbiavo su Mohammed Omar ir Talibanu.

                  15.

                     Mohammad Naim Barich Khudaidad (alias
                     a) Mullah Naeem Barech, b) Mullah Naeem Baraich, c) Mullah Naimullah, d) Mullah Naim Bareh, e) Mohammad Naim, f) Mullah Naim Barich, g) Mullah Naim Barech, h) Mullah Naim Barech Akhund, i) Mullah Naeem Baric, j) Naim Berich, k) Haji Gul Mohammed Naim Barich, l) Gul Mohammad, m) Haji Ghul Mohammad, n) Gul Mohammad Kamran, o) Mawlawi Gul Mohammad, p) Spen Zrae)

                     Titulas:
                     Mullah. Įtraukimo į sąrašą priežastys: Talibano režimo civilinės aviacijos viceministras. Gimimo data: apie 1975 m. Gimimo vieta: a) Lakhi kaimas, Hazarjuft (Hazardžufto) sritis, Garmsir (Garmsero) rajonas, Helmand (Helmando) provincija, Afganistanas, b) Laki kaimas, Garmsir (Garmsero) rajonas, Helmand (Helmando) provincija, Afganistanas, c) Lakari kaimas, Garmsir (Garmsero) rajonas, Helmand (Helmando) provincija, Afganistanas, d) Darvishan, Garmsir (Garmsero) rajonas, Helmand (Helmando) provincija, Afganistanas, e) De Luy Wiyalah kaimas, Garmsir (Garmsero) rajonas, Helmand (Helmando) provincija, Afganistanas. Pilietybė: Afganistano. Kita informacija: a) 2013 m. vidurio duomenimis – Talibano karo komisijos narys, b) manoma, kad yra Afganistano ir Pakistano pasienio teritorijoje, c) priklauso Barich genčiai. Įtraukimo į JT sąrašą data:2001 02 23.

                     Papildoma informacija iš Sankcijų komiteto pateiktų įtraukimo į sąrašą priežasčių aprašomojo pobūdžio santraukos:

                  Mohammad Naim yra Talibano „Gerdi Jangal tarybos“ narys. Jis yra buvęs svarbaus Talibano vadovybės tarybos veikėjo Akhtar Mohammad Mansour Shah Mohammed pavaduotojas. Mohammad Naim vadovauja karinei bazei Afganistano ir Pakistano pasienio teritorijoje.

                  16.

                     Nik Mohammad Dost Mohammad (alias Nik Mohammad)

                     Titulas:
                     Maulavi. Įtraukimo į sąrašą priežastys: Talibano režimo prekybos viceministras. Gimimo data: apie 1957 m. Gimimo vieta: Zangi Abad kaimas, Panjwai rajonas, Kandahar (Kandaharo) provincija, Afganistanas. Pilietybė: Afganistano. Kita informacija: a) 2013 m. vidurio duomenimis vadovauja Talibano priešų registracijos komisijai, b) manoma, kad yra Afganistano ir Pakistano pasienio teritorijoje, c) priklauso Nurzai genčiai. Įtraukimo į JT sąrašą data:2001 01 31.

                     Papildoma informacija iš Sankcijų komiteto pateiktų įtraukimo į sąrašą priežasčių aprašomojo pobūdžio santraukos:

                  Nik Mohammad į sąrašą buvo įtrauktas 2001 m. sausio 31 d. – jis buvo Talibano režimo prekybos viceministras, todėl jam buvo taikomos Jungtinių Tautų Saugumo Tarybos rezoliucijų 1267 (1999) ir 1333 (2000), susijusių su Talibano valdžios institucijų veiksmais ir veikla, nuostatos.

                  17.

                  Matiullah

                     Titulas:
                     Mullah. Įtraukimo į sąrašą priežastys: Talibano režimo Kabulo muitinės direktorius. Gimimo data: apie 1973 m. Gimimo vieta: Daman (Damano) rajonas, Kandahar (Kandaharo) provincija, Afganistanas. Pilietybė: Afganistano. Kita informacija: a) 2013 m. vidurio duomenimis vykdo verbavimo į Talibano judėjimą veiklą, b) manoma, kad yra Afganistano ir Pakistano pasienio teritorijoje, c) priklauso Popalzai genčiai. Įtraukimo į JT sąrašą data:2001 02 23.

                  18.

                     Allah Dad Matin (alias
                     a) Allahdad, b) Shahidwror, c) Akhund)

                     Titulas:
                     Mullah. Įtraukimo į sąrašą priežastys: a) Talibano režimo urbanistikos ministras, b) Talibano režimo Centrinio banko („Da Afghanistan Bank“) pirmininkas, c) valdant Talibanui – „Ariana Afghan Airlines“ vadovas. Gimimo data: a) apie 1953 m., b) apie 1960 m. Gimimo vieta: Kadani kaimas, Spin Boldak (Spin Baldako) rajonas, Kandahar (Kandaharo) provincija, Afganistanas. Pilietybė: Afganistano. Kita informacija: a) neteko vienos pėdos sprogus sausumos minai, b) manoma, kad yra Afganistano ir Pakistano pasienio teritorijoje, c) priklauso Nurzai genčiai. Įtraukimo į JT sąrašą data:2001 01 31.

                     Papildoma informacija iš Sankcijų komiteto pateiktų įtraukimo į sąrašą priežasčių aprašomojo pobūdžio santraukos:

                  Allahdad, Spin Baldako rajono Nurzay genties narys, buvo paskirtas statybos ir būsto ministru; prieš tai jis ėjo kitas Talibano režimo valstybės tarnautojo pareigas.

                  19.

                     Ubaidullah Akhund Yar Mohammed Akhund (alias
                     a) Obaidullah Akhund, b) Obaid Ullah Akhund)

                     Titulas: a)
                     Mullah, b)
                     Hadji, c)
                     Maulavi. Įtraukimo į sąrašą priežastys: Talibano režimo gynybos ministras. Gimimo data: a) apie 1968 m., b) 1969 m. Gimimo vieta: a) Sangisar kaimas, Panjwai rajonas, Kandahar (Kandaharo) provincija, Afganistanas, b) Arghandab (Argandabo) rajonas, Kandahar (Kandaharo) provincija, Afganistanas, c) Nalgham sritis, Zheray rajonas, Kandahar (Kandaharo) provincija, Afganistanas. Pilietybė: Afganistano. Kita informacija: a) buvo vienas iš mulos Mohammed Omar pavaduotojų, b) buvo Talibano Aukščiausiosios tarybos narys, atsakingas už karines operacijas, c) 2007 m. sulaikytas, buvo kalinamas Pakistane, d) patvirtinta, kad 2010 m. kovo mėn. mirė ir palaidotas Karačyje (Pakistanas), e) santuokos ryšiais susijęs su Saleh Mohammad Kakar Akhtar Muhammad, f) priklausė Alokozai genčiai. Įtraukimo į JT sąrašą data:2001 01 25.

                     Papildoma informacija iš Sankcijų komiteto pateiktų įtraukimo į sąrašą priežasčių aprašomojo pobūdžio santraukos:

                  Ubaidullah Akhund buvo Mohammed Omar pavaduotojas ir už karines operacijas atsakingas Talibano vadovybės narys.

                  20.

                     Fazl Mohammad Mazloom (alias
                     a) Molah Fazl, b) Fazel Mohammad Mazloom)

                     Titulas:
                     Mullah. Įtraukimo į sąrašą priežastys: Talibano režimo kariuomenės štabo vado pavaduotojas. Gimimo data: 1963–1968 m. Gimimo vieta: Uruzgan (Oruzganas), Afganistanas. Pilietybė: Afganistano. Adresas: Gvantanamo įlankos kalėjimas. Kita informacija: 2013 m. vidurio duomenimis – laikomas suimtas Jungtinėse Amerikos Valstijose. Įtraukimo į JT sąrašą data:2001 02 23.

                     Papildoma informacija iš Sankcijų komiteto pateiktų įtraukimo į sąrašą priežasčių aprašomojo pobūdžio santraukos:

                  Fazl Mohammad Mazloom buvo artimas Mohammed Omar sąjungininkas, padėjo jam sudaryti Talibano vyriausybę. Mazloom yra buvęs „Al Kaida“ įsteigtoje Al-Farouq mokymo stovykloje. Jis žinojo, kad Talibanas teikia finansinę, logistinę paramą ir paramą ginklais Uzbekistano islamo judėjimui mainais už tai, kad pastarasis parūpina Talibanui kareivių.
                  2001 m. spalio mėn. Tacharo provincijoje jis vadovavo priešakinėse linijose kovojusioms Talibano karinėms pajėgoms, kurias sudarė maždaug 3 000 karių.

                  21.

                  Mohammad Ahmadi

                     Titulas: a)
                     Mullah, b)
                     Haji. Įtraukimo į sąrašą priežastys: a) Talibano režimo Centrinio banko („Da Afghanistan Bank“) pirmininkas, b) Talibano režimo finansų ministras. Gimimo data: apie 1963 m. Gimimo vieta: a) Daman (Damano) rajonas, Kandahar (Kandaharo) provincija, Afganistanas; b) Pashmul kaimas, Panjwai rajonas, Kandahar (Kandaharo) provincija, Afganistanas. Pilietybė: Afganistano. Kita informacija: a) manoma, kad yra Afganistano ir Pakistano pasienio teritorijoje, b) priklauso Kakar genčiai, c) yra Talibano Aukščiausiosios tarybos narys. Įtraukimo į JT sąrašą data:2001 02 23.

                  22.

                     Abdul Jalil Haqqani Wali Mohammad (alias
                     a) Abdul Jalil Akhund, b) Mullah Akhtar, c) Abdul Jalil Haqqani, d) Nazar Jan)

                     Titulas: a)
                     Maulavi, b)
                     Mullah. Įtraukimo į sąrašą priežastys: Talibano režimo užsienio reikalų viceministras. Gimimo data: apie 1963 m. Gimimo vieta: a) Khwaja Malik kaimas, Arghandab (Argandabo) rajonas, Kandahar (Kandaharo) provincija, Afganistanas, b) Kandahar (Kandaharo) miestas, Kandahar (Kandaharo) provincija, Afganistanas. Pilietybė: Afganistano. Paso Nr.: OR 1961825 (išduotas Mullah Akhtar vardu; pasą 2003 m. vasario 4 d. išdavė Afganistano konsulatas Quetta (Kvetoje) (Pakistanas), o jo galiojimas baigėsi 2006 m. vasario 2 d.). Kita informacija: a) manoma, kad yra Afganistano ir Pakistano pasienio teritorijoje, b) 2007 m. gegužės mėn. duomenimis – Talibano Aukščiausiosios tarybos narys, c) Talibano tarybos Finansų komisijos narys, d) 2013 m. vidurio duomenimis – atsakingas už Talibano logistiką ir taip pat veikia kaip verslininkas (kaip privatus asmuo), e) priklauso Alizai genčiai, f) Atiqullah Wali Mohammad brolis. Įtraukimo į JT sąrašą data:2001 01 25.

                  23.

                  Abdulhai Motmaen

                     Titulas:
                     Maulavi. Įtraukimo į sąrašą priežastys: a) Talibano režimo Kandaharo provincijos Informacijos ir kultūros departamento direktorius, b) Talibano režimo atstovas. Gimimo data: apie 1973 m. Gimimo vieta: a) Shinkalai kaimas, Nad-e-Ali rajonas, Helmand (Helmando) provincija, Afganistanas, b) Zabul (Zabulo) provincija, Afganistanas. Pilietybė: Afganistano. Kita informacija: a) šeima kilusi iš Zabul (Zabulo), bet vėliau apsigyveno Helmand (Helmande), b) 2007 m. duomenimis – Talibano Aukščiausiosios tarybos narys ir mulos Mohammed Omar atstovas, c) manoma, kad yra Afganistano ir Pakistano pasienio teritorijoje, d) priklauso Kharoti genčiai. Įtraukimo į JT sąrašą data:2001 02 23.

                     Papildoma informacija iš Sankcijų komiteto pateiktų įtraukimo į sąrašą priežasčių aprašomojo pobūdžio santraukos:

                  Abdulhai Motmaen buvo vyresnysis Talibano atstovas ir skelbdavo Talibano užsienio politikos pareiškimus. Jis taip pat buvo artimas Mohammed Omar sąjungininkas.

                  24.

                  Mohammad Yaqoub

                     Titulas:
                     Maulavi. Įtraukimo į sąrašą priežastys: Valdant Talibanui – „Bakhtar Information Agency“ (BIA) vadovas. Gimimo data: apie 1966 m. Gimimo vieta: a) Shahjoi rajonas, Zabul (Zabulo) provincija, Afganistanas, b) Janda rajonas, Ghazni (Gazni) provincija, Afganistanas. Pilietybė: Afganistano. Kita informacija: a) Talibano kultūros komisijos narys, b) 2013 m. vidurio duomenimis vadovauja Talibano priešakinės linijos kovotojams ir koordinuoja visą Talibano pajėgų karinę veiklą Afganistano Maiwand (Maivando) rajone, Kandahar (Kandaharo) provincijoje, c) manoma, kad yra Afganistano ir Pakistano pasienio teritorijoje, d) priklauso Kharoti (Taraki) genčiai. Įtraukimo į JT sąrašą data:2001 02 23.

                     Papildoma informacija iš Sankcijų komiteto pateiktų įtraukimo į sąrašą priežasčių aprašomojo pobūdžio santraukos:

                  2009 m. duomenimis Mohammad Yaqoub buvo vienas iš svarbiausių Talibano narių Yousef Khel rajone Paktika (Paktikos) provincijoje.

                  25.

                  Abdul Razaq Akhund Lala Akhund

                     Titulas:
                     Mullah. Įtraukimo į sąrašą priežastys: a) Talibano režimo vidaus reikalų ministras, b) Talibano režimo Kabulo policijos vadovas. Gimimo data: apie 1958 m. Gimimo vieta: Spin Boldak (Spin Baldako) rajonas, Kandahar (Kandaharo) provincija, Afganistanas, netoli Chaman (Čamano) rajono, Quetta (Kvetos), Pakistanas. Pilietybė: Afganistano. Kita informacija: a) 2008 m. birželio mėn. duomenimis – Talibano Aukščiausiosios tarybos narys, b) 2010 m. kovo mėn. duomenimis – mulos Mohammed Omar pavaduotojas, c) 2013 m. vidurio duomenimis – Talibano priežiūros komisijos narys, d) dalyvauja neteisėtoje prekyboje narkotikais, e) manoma, kad yra Afganistano ir Pakistano pasienio teritorijoje, f) priklauso Achekzai genčiai. Įtraukimo į JT sąrašą data:2001 01 25.

                  26.

                     Sayed Mohammad Azim Agha (alias
                     a) Sayed Mohammad Azim Agha, b) Agha Saheb)

                     Titulas:
                     Maulavi. Įtraukimo į sąrašą priežastys: Talibano režimo Vidaus reikalų ministerijos Pasų ir vizų departamento direktorius. Gimimo data: a) apie 1966 m.; b) apie 1969 m. Gimimo vieta: Panjwai rajonas, Kandahar (Kandaharo) provincija, Afganistanas. Pilietybė: Afganistano. Kita informacija: a) 2013 m. vidurio duomenimis – vadovauja Talibano priešakinės linijos kovotojams (mahaz) ir yra Talibano karo komisijos narys, b) manoma, kad yra Afganistano ir Pakistano pasienio teritorijoje. Įtraukimo į JT sąrašą data:2001 02 23.

                     Papildoma informacija iš Sankcijų komiteto pateiktų įtraukimo į sąrašą priežasčių aprašomojo pobūdžio santraukos:

                  Sayed Mohammad Azim Agha dirbo Talibano režimo Vidaus reikalų ministerijos Pasų ir vizų departamento tarnautoju.

                  27.

                  Mohammad Abbas Akhund

                     Titulas:
                     Mullah. Įtraukimo į sąrašą priežastys: a) Talibano režimo Kandahar (Kandaharo) meras, b) Talibano režimo visuomenės sveikatos ministras. Gimimo data: apie 1963 m. Gimimo vieta: Khas Uruzgan (Chas Oruzgano) rajonas, Uruzgan (Oruzgano) provincija, Afganistanas. Pilietybė: Afganistano. Kita informacija: a) 2011 m. sausio mėn. duomenimis – Talibano Aukščiausiosios tarybos narys, Medicinos komiteto vadovas, b) 2013 m. vidurio duomenimis – tiesiogiai prižiūri tris medicinos centrus, kuriuose gydomi sužeisti Talibano kovotojai, c) manoma, kad yra Afganistano ir Pakistano pasienio teritorijoje, d) priklauso Barakzai genčiai. Įtraukimo į JT sąrašą data:2001 01 25.

                  28.

                     Mohammadullah Mati (alias Mawlawi Nanai)

                     Titulas:
                     Maulavi. Įtraukimo į sąrašą priežastys: Talibano režimo viešųjų darbų ministras. Gimimo data: apie 1961 m. Gimimo vieta: Arghandab (Argandabo) rajonas, Kandahar (Kandaharo) provincija, Afganistanas. Pilietybė: Afganistano. Kita informacija: a) XX a. devintajame dešimtmetyje neteko vienos kojos, b) nuo 2010 m. vasario mėn. iki balandžio mėn. – laikinasis Talibano Aukščiausiosios tarybos vadovas, c) 2013 m. vidurio duomenimis – atsakingas už verbavimo veiklą, d) manoma, kad yra Afganistano ir Pakistano pasienio teritorijoje, e) priklauso Isakzai genčiai. Įtraukimo į JT sąrašą data:2001 01 25.

                     Papildoma informacija iš Sankcijų komiteto pateiktų įtraukimo į sąrašą priežasčių aprašomojo pobūdžio santraukos:

                  Mohammadullah Mati taip pat ėjo Talibano režimo komunikacijos ministro pareigas; tuo metu buvo žinomas kaip Ahmadullah Mutie.

                  29.

                     Atiqullah Wali Mohammad (alias Atiqullah)

                     Titulas: a)
                     Haji, b)
                     Mullah. Įtraukimo į sąrašą priežastys: a) vadovaujant Talibanui – užsienio reikalų vadovas Kandahar (Kandaharo) provincijoje, b) vadovaujant Talibanui – viešųjų darbų vadovas Kandahar (Kandaharo) provincijoje, c) Talibano režimo pirmasis žemės ūkio viceministras, d) Talibano režimo viešųjų darbų viceministras. Gimimo data: apie 1962 m. Gimimo vieta: a) Tirin Kot rajonas, Uruzgan (Oruzgano) provincija, Afganistanas, b) Khwaja Malik kaimas, Arghandab (Argandabo) rajonas, Kandahar (Kandaharo) provincija, Afganistanas. Pilietybė: Afganistano. Kita informacija: a) kilęs iš Uruzgan (Oruzgano), vėliau apsigyveno ir gyveno Kandahar (Kandahare), b) 2010 m. buvo Talibano Aukščiausiosios tarybos politinės komisijos narys, c) 2013 m. vidurio duomenimis – neatlieka konkretaus vaidmens Talibano judėjime, veikia kaip verslininkas (kaip privatus asmuo), d) manoma, kad yra Afganistano ir Pakistano pasienio teritorijoje, e) priklauso Alizai genčiai, f) Abdul Jalil Haqqani Wali Mohammad brolis. Įtraukimo į JT sąrašą data:2001 01 31.

                     Papildoma informacija iš Sankcijų komiteto pateiktų įtraukimo į sąrašą priežasčių aprašomojo pobūdžio santraukos:

                  1996 m. Talibanui užėmus Kabulą, Atiqullah buvo paskirtas į pareigas Kandahare. 1999 m. arba 2000 m. jis buvo paskirtas Talibano režimo pirmuoju žemės ūkio viceministru, po to – viešųjų darbų viceministru. Žlugus Talibano režimui, Atiqullah tapo už operacijas atsakingu Talibano pareigūnu Afganistano pietuose. 2008 m. jis tapo Talibano režimo Helmand (Helmando) provincijos (Afganistanas) gubernatoriaus pavaduotoju.

                  30.

                     Mohammad Wali Mohammad Ewaz (alias Mohammad Wali)

                     Titulas:
                     Maulavi. Įtraukimo į sąrašą priežastys: Talibano režimo blogio prevencijos ir dorybių propagavimo ministerijos ministras. Gimimo data: apie 1965 m. Gimimo vieta: a) Jelawur kaimas, Arghandab (Argandabo) rajonas, Kandahar (Kandaharo) provincija, Afganistanas, b) Siyachoy kaimas, Panjwai rajonas, Kandahar (Kandaharo) provincija, Afganistanas. Pilietybė: Afganistano. Kita informacija: a) pranešta, kad mirė 2006 m. gruodžio mėn. ir palaidotas Panjwai rajone, Kandahar (Kandaharo) provincijoje, Afganistane, d) priklausė Ghilzai genčiai. Įtraukimo į JT sąrašą data:2001 01 31.

                     Papildoma informacija iš Sankcijų komiteto pateiktų įtraukimo į sąrašą priežasčių aprašomojo pobūdžio santraukos:

                  Eidamas pareigas Blogio prevencijos ir dorybių propagavimo ministerijoje valdant Talibanui, Mohammad Wali dažnai naudojo kankinimus ir kitus būdus gyventojams įbauginti. Žlugus Talibano režimui, Mohammad Wali toliau dalyvauja Talibano veikloje Kandaharo provincijoje Afganistane.

                  31.

                     Saduddin Sayyed (alias
                     a) Sadudin Sayed, b) Sadruddin)

                     Titulas: a)
                     Maulavi, b)
                     Alhaj, c)
                     Mullah. Įtraukimo į sąrašą priežastys: a) Talibano režimo darbo ir socialinių reikalų viceministras, b) Talibano režimo Kabulo miesto meras. Gimimo data: apie 1968 m. Gimimo vieta: a) Chaman (Čamano) rajonas, Pakistanas, b) Spin Boldak (Spin Baldako) rajonas, Kandahar (Kandaharo) provincija, Afganistanas. Kita informacija: a) 2013 m. vidurio duomenimis – Talibano Aukščiausiosios tarybos patarėjas, b) manoma, kad yra Afganistano ir Pakistano pasienio teritorijoje, c) priklauso Barakzai genčiai. Įtraukimo į JT sąrašą data:2001 01 25.

                     Papildoma informacija iš Sankcijų komiteto pateiktų įtraukimo į sąrašą priežasčių aprašomojo pobūdžio santraukos:

                  Saduddin Sayyed taip pat ėjo Talibano režimo darbo ir socialinių reikalų viceministro pareigas. 2001 m. kovo 8 d. sąrašas buvo atnaujintas įtraukiant šią informaciją.

                  32.

                     Nurullah Nuri (alias Norullah Noori)

                     Titulas:
                     Maulavi. Įtraukimo į sąrašą priežastys: a) Talibano režimo Balkh (Balcho) provincijos (Afganistanas) gubernatorius, b) Talibano režimo Šiaurinės zonos vadovas. Gimimo data: a) apie 1958 m., b)1967 m. sausio 1 d.Gimimo vieta: Shahjoe rajonas, Zabul (Zabulo) provincija, Afganistanas. Pilietybė: Afganistano. Adresas: Gvantanamo įlankos kalėjimas. Kita informacija: a) 2013 m. vidurio duomenimis – laikomas suimtas Jungtinėse Amerikos Valstijose, b) priklauso Tokhi genčiai. Įtraukimo į JT sąrašą data:2001 01 25.

                  33.

                     Janan Agha (alias Abdullah Jan Agha)

                     Titulas:
                     Mullah. Įtraukimo į sąrašą priežastys: Talibano režimo Faryab (Fariabo) provincijos (Afganistanas) gubernatorius. Gimimo data: a) apie 1958 m., b) apie 1953 m. Gimimo vieta: Tirin Kot miestas, Uruzgan (Oruzgano) provincija, Afganistanas. Pilietybė: Afganistano. Kita informacija: a) 2010 m. birželio mėn. duomenimis – Talibano Aukščiausiosios tarybos narys ir mulos Mohammed Omar patarėjas, b) 2013 m. vidurio duomenimis – vadovauja Talibano priešakinės linijos kovotojams (mahaz), c) manoma, kad yra Afganistano ir Pakistano pasienio teritorijoje, d) priklauso sadatų etninei grupei. Įtraukimo į JT sąrašą data:2001 02 23.

                  34.

                     Dost Mohammad (alias Doost Mohammad)

                     Titulas: a)
                     Mullah, b)
                     Maulavi. Įtraukimo į sąrašą priežastys: Talibano režimo Ghazni (Gazni) provincijos gubernatorius. Gimimo data: 1968–1973 m. Gimimo vieta: a) Nawi Deh kaimas, Daman (Damano) rajonas, Kandahar (Kandaharo) provincija, Afganistanas; b) Marghankecha kaimas, Daman (Damano) rajonas, Kandahar (Kandaharo) provincija, Afganistanas. Pilietybė: Afganistano. Kita informacija: a) susijęs su mula Jalil Haqqani, b) manoma, kad yra Afganistano ir Pakistano pasienio teritorijoje; c) priklauso Popalzai genčiai. Įtraukimo į JT sąrašą data:2001 01 25.

                     Papildoma informacija iš Sankcijų komiteto pateiktų įtraukimo į sąrašą priežasčių aprašomojo pobūdžio santraukos:

                  Talibano vadovybė taip pat paskyrė Dost Mohammad vadovauti karinėms operacijoms, vykdomoms Angora, Afganistano Nuristan (Nuristano) provincijoje.
                  2010 m. kovo mėn. duomenimis Dost Mohammad buvo Nuristano provincijos Talibano šešėlinis gubernatorius ir medresės, kurioje jis verbavo kovotojus, vadovas.

                  35.

                     Khairullah Khairkhwah (alias
                     a) Mullah Khairullah Khairkhwah, b) Khirullah Said Wali Khairkhwa)

                     Titulas: a)
                     Maulavi, b)
                     Mullah. Įtraukimo į sąrašą priežastys: a) Talibano režimo Herat (Herato) provincijos (Afganistanas) gubernatorius, b) Talibano režimo atstovas, c) Talibano režimo Kabulo provincijos gubernatorius, d) Talibano režimo vidaus reikalų ministras. Gimimo data: a) apie 1963 m., b)1967 m. sausio 1 d. (tuo metu buvo žinomas kaip Khirullah Said Wali Khairkhwa). Gimimo vieta: a) Poti kaimas, Arghistan (Argistano) rajonas, Kandahar (Kandaharo) provincija, Afganistanas, b) Kandahar (Kandaharas). Pilietybė: Afganistano. Adresas: Gvantanamo įlankos kalėjimas. Kita informacija: a) 2013 m. vidurio duomenimis – laikomas suimtas Jungtinėse Amerikos Valstijose, b) priklauso Popalzai genčiai. Įtraukimo į JT sąrašą data:2001 01 25.

                  36.

                     Mohammad Hasan Rahmani (alias Gud Mullah Mohammad Hassan)

                     Titulas:
                     Mullah. Įtraukimo į sąrašą priežastys: Talibano režimo Kandahar (Kandaharo) provincijos (Afganistanas) gubernatorius. Gimimo data: apie 1963 m. Gimimo vieta: a) Deh Rawud (Dehravudo) rajonas, Uruzgan (Oruzgano) provincija, Afganistanas, b) Chora (Čoros) rajonas, Uruzgan (Oruzgano) provincija, Afganistanas, c) Charchino rajonas, Uruzgan (Oruzgano) provincija, Afganistanas. Pilietybė: Afganistano. Kita informacija: a) vietoj dešinės kojos turi protezą, b) 2013 m. vidurio duomenimis – Talibano Aukščiausiosios tarybos narys, 2010 m. kovo mėn. buvo mulos Mohammed Omar pavaduotojas, c) manoma, kad yra Afganistano ir Pakistano pasienio teritorijoje, d) priklauso Achekzai genčiai. Įtraukimo į JT sąrašą data:2001 02 23.

                  37.

                  Mohammad Shafiq Mohammadi

                     Titulas:
                     Maulavi. Įtraukimo į sąrašą priežastys: a) Talibano režimo Khost (Chosto) provincijos (Afganistanas) gubernatorius, b) Talibano režimo Paktia (Paktijos), Paktika (Paktikos), Khost (Chosto) ir Ghazni (Gazni) provincijų generalinis gubernatorius. Gimimo data: apie 1948 m. Gimimo vieta: Tirin Kot rajonas, Uruzgan (Oruzgano) provincija, Afganistanas. Pilietybė: Afganistano. Kita informacija: a) 2013 m. vidurio duomenimis prižiūri du Talibano karinio mokymo centrus, b) manoma, kad yra Afganistano ir Pakistano pasienio teritorijoje, c) priklauso Hottak genčiai. Įtraukimo į JT sąrašą data:2001 01 25.

                  38.

                     Mohammad Shafiqullah Ahmadi Fatih Khan (alias
                     a) Mohammad Shafiq Ahmadi, b) Mullah Shafiqullah)

                     Titulas:
                     Mullah. Įtraukimo į sąrašą priežastys: Talibano režimo Samangan (Samangano) provincijos gubernatorius. Gimimo data: 1956–1957 m. Gimimo vieta: a) Charmistan kaimas, Tirin Kot rajonas, Uruzgan (Oruzgano) provincija, Afganistanas, b) Marghi kaimas, Nawa rajonas, Ghazni (Gazni) provincija, Afganistanas. Pilietybė: Afganistano. Kita informacija: a) kilęs iš Ghazni (Gazni) provincijos, bet vėliau gyveno Uruzgan (Oruzgane), b) 2012 m. pabaigos duomenimis – Talibano šešėlinis gubernatorius Uruzgan (Oruzgano) provincijoje. c) pranešama, kad 2013 m. pradžioje žuvo per oro antpuolį Shahjoe rajone, Zabul (Zabulo) provincijoje, d) priklauso Hotak genčiai. Įtraukimo į JT sąrašą data:2001 02 23.

                  39.

                     Gul Agha Ishakzai (alias
                     a) Mullah Gul Agha, b) Mullah Gul Agha Akhund, c) Hidayatullah, d) Haji Hidayatullah, e) Hayadatullah)
                  Adresas: Pakistanas. Gimimo data: apie 1972 m. Gimimo vieta: Band-e-Temur (Bande Timoras), Maiwand (Maivando) rajonas, Kandahar (Kandaharo) provincija, Afganistanas. Kita informacija: a) Talibano tarybos, koordinuojančios zakato (Islamo mokesčio) rinkimą Baluchistan (Beludžistano) provincijoje (Pakistanas), narys, b) 2013 m. vidurio duomenimis – Talibano Finansų komisijos vadovas, c) susijęs su mula Mohammed Omar, d) buvo pagrindinis Omar finansininkas ir vienas iš jo artimiausių patarėjų, e) priklauso Ishaqzai genčiai. Įtraukimo į JT sąrašą data:2010 07 20.

                     Papildoma informacija iš Sankcijų komiteto pateiktų įtraukimo į sąrašą priežasčių aprašomojo pobūdžio santraukos:

                  Gul Agha Ishakzai yra Talibano finansų komisijos vadovas ir neseniai įsteigtos Talibano tarybos, koordinuojančios zakato (Islamo mokesčio) rinkimą Beludžistano provincijoje (Pakistanas), narys. Jis taip pat yra rinkęs lėšas savižudžių išpuoliams Kandahare, Afganistane, ir dalyvavęs išmokant pinigus Talibano kovotojams ir jų šeimoms.
                  Gul Agha Ishakzai yra Talibano lyderio mulos Mohammad Omar vaikystės draugas ir buvo pagrindinis Omar už finansus atsakingas pareigūnas bei vienas iš jo artimiausių patarėjų. Kurį laiką niekam nebuvo leidžiama susitikti su mula Omar, jeigu to nesankcionuodavo Gul Agha Ishakzai. Valdant Talibanui jis gyveno kartu su Omar prezidento rūmuose.
                  2005 m. gruodžio mėn. Gul Agha Ishakzai padėjo organizuoti žmonių ir prekių judėjimą į Talibano mokymo stovyklas; 2006 m. pabaigoje jis vyko į užsienį, kad gautų ginklų dalių.

                  40.

                     Abdul Habib Alizai (alias
                     a) Haji Agha Jan Alizai, b) Hajji Agha Jan, c) Agha Jan Alazai, d) Haji Loi Lala, e) Loi Agha, f) Abdul Habib, g) Agha Jan Alizai)

                     Titulas:
                     Haji. Gimimo data: a)1963 10 15, b)1973 02 14, c) 1967 m., d) apie 1957 m. Gimimo vieta: a) Yatimchai kaimas, Musa Qala (Musa Kala) rajonas, Helmand (Helmando) provincija, Afganistanas, b) Kandahar (Kandaharo) provincija, Afganistanas. Pilietybė: Afganistano. Kita informacija: a) vadovavo neteisėtos prekybos narkotikais tinklui Helmand (Helmando) provincijoje (Afganistanas), b) reguliariai vykdavo į Pakistaną. Įtraukimo į JT sąrašą data:2010 11 04.

                     Papildoma informacija iš Sankcijų komiteto pateiktų įtraukimo į sąrašą priežasčių aprašomojo pobūdžio santraukos:

                  Agha Jan Alizai vadovavo vienam iš didžiausių neteisėtos narkotikų prekybos tinklų Helmande, Afganistane, ir teikė Talibanui lėšas mainais už jo vykdomos neteisėtos narkotikų prekybos veiklos apsaugą. 2008 m. prekeivių narkotikais grupė, įskaitant Alizai, sutiko mokėti Talibanui mokesčius už žemę, kurioje buvo auginamos opiumo aguonos, mainais už Talibano sutikimą organizuoti narkotinių medžiagų gabenimą.
                  Talibanas taip pat sutiko užtikrinti prekeivių narkotikais ir jiems priklausančių saugyklų apsaugą, prekeiviams įsipareigojus suteikti priedangą ir vežimo paslaugas Talibano kovotojams. Alizai taip pat dalyvaudavo perkant ginklus Talibanui ir reguliariai vykdavo į Pakistaną susitikti su vyresniaisiais Talibano lyderiais. Be to, Alizai padėjo Talibano nariams parūpinti suklastotus Irano pasus, kad jie galėtų vykti į mokymus Irane. 2009 m. Alizai parūpino pasą ir lėšų vienam iš Talibano vadų, kad šis galėtų vykti į Iraną.

                  41.

                     Saleh Mohammad Kakar Akhtar Muhammad (alias Saleh Mohammad)

                     Gimimo data: a) apie 1962 m., b) 1961 m. Gimimo vieta: a) Nalghan kaimas, Panjwai rajonas, Kandahar (Kandaharo) provincija, Afganistanas, b) Sangesar kaimas, Panjwai rajonas, Kandahar (Kandaharo) provincija, Afganistanas. Pilietybė: Afganistano. Kita informacija: a) vadovavo organizuotam kontrabandos tinklui Kandahar (Kandaharo) ir Helmand (Helmando) provincijose (Afganistanas), b) anksčiau vadovavo heroino gamybos laboratorijoms Band-e-Temur (Bande Timore), Kandahar (Kandaharo) provincijoje (Afganistanas), c) buvo automobilių verslo Mirwais Mena (Mirvais Menoje), Dand (Dando) rajone, Kandahar (Kandaharo) provincijoje (Afganistanas) savininkas, d) suimtas 2008–2009 m. ir 2011 m. duomenimis kalinamas Afganistane, e) santuokos ryšiais susijęs su Mullah Ubaidullah Akhund Yar Mohammad Akhund, f) priklauso Kakar genčiai. Įtraukimo į JT sąrašą data:2010 11 04.

                     Papildoma informacija iš Sankcijų komiteto pateiktų įtraukimo į sąrašą priežasčių aprašomojo pobūdžio santraukos:

                  Saleh Mohammad Kakar yra prekiautojas narkotikais, kuris vadovavo organizuotam kontrabandos tinklui Kandaharo ir Helmando provincijose Afganistane, tenkinusiam Talibano logistinius ir finansinius poreikius. Prieš jį suimant Afganistano valdžios institucijoms, Saleh Mohammad Kakar vadovavo Talibano saugomoms heroino gamybos laboratorijoms Band-e-Timor (Bande Timoro) srityje (Kandaharo provincija).
                  Kakar palaikė ryšius su vyresniaisiais Talibano lyderiais, jų vardu rinko grynuosius pinigus iš prekiautojų narkotikais ir valdė bei slėpė vyresniesiems Talibano pareigūnams priklausančias lėšas. Be to, jis buvo atsakingas už tai, kad sudarytos sąlygos narkotikų prekiautojų mokesčių Talibanui mokėjimui. Kakar buvo automobilių verslo Kandahare savininkas ir aprūpino Talibaną transporto priemonėmis, kurios buvo naudojamos savižudžių išpuoliams.


title: 2011 m. spalio 11 d. Komisijos įgyvendinimo reglamentas (ES) Nr. 1005/2011, kuriuo nustatomas paskirstymo koeficientas, taikytinas sūrių, skirtų 2012 m. eksportuoti į Jungtines Amerikos Valstijas pagal tam tikras GATT kvotas, eksporto licencijų paraiškoms

text:
12.10.2011

               LT

               Europos Sąjungos oficialusis leidinys

               L 267/11

         KOMISIJOS ĮGYVENDINIMO REGLAMENTAS (ES) Nr. 1005/2011
   2011 m. spalio 11 d.
   kuriuo nustatomas paskirstymo koeficientas, taikytinas sūrių, skirtų 2012 m. eksportuoti į Jungtines Amerikos Valstijas pagal tam tikras GATT kvotas, eksporto licencijų paraiškoms
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2007 m. spalio 22 d. Tarybos reglamentą (EB) Nr. 1234/2007, nustatantį bendrą žemės ūkio rinkų organizavimą ir konkrečias tam tikriems žemės ūkio produktams taikomas nuostatas (Bendras bendro žemės ūkio rinkų organizavimo reglamentas) (1),
   atsižvelgdama į 2009 m. lapkričio 27 d. Komisijos reglamento (EB) Nr. 1187/2009, kuriuo nustatomos išsamios specialiosios Tarybos reglamento (EB) Nr. 1234/2007 nuostatų dėl pieno ir pieno produktų eksporto licencijų ir eksporto grąžinamųjų išmokų taikymo taisyklės (2), ypač į jo 23 straipsnio 1 dalies pirmą pastraipą ir 3 dalies pirmą pastraipą,
   kadangi:

               (1)

               Komisijos įgyvendinimo reglamentu (ES) Nr. 789/2011 (3) pradedama sūrių, 2012 m. eksportuotinų į Jungtines Amerikos Valstijas pagal tam tikras Reglamento (EB) Nr. 1187/2009 21 straipsnyje numatytas GATT kvotas, eksporto licencijų skyrimo procedūra;

               (2)

               paraiškos kai kurių produktų grupių ir kvotų eksporto licencijoms gauti viršija 2012 kvotos metams skirtą kiekį. Todėl reikėtų nustatyti paskirstymo koeficientus;

               (3)

               jei paraiškos yra pateiktos dėl mažesnio produktų grupių ir kvotų kiekio, nei skirtasis kiekis, tikslinga numatyti, kad likęs kiekis būtų paskirstytas proporcingai pagal kiekį, dėl kurio buvo pateikta paraiška. Toks papildomas kiekis turėtų būti skiriamas su sąlyga, kad atitinkami ūkinės veiklos subjektai kompetentingoms institucijoms praneš apie patvirtintą kiekį ir sumokės užstatą;

               (4)

               dėl trumpo šių koeficientų nustatymo tvarkos įgyvendinimo termino, numatyto Reglamento (ES) Nr. 789/2011 4 straipsnyje, šis reglamentas turėtų būti taikomas kaip galima greičiau,

         PRIĖMĖ ŠĮ REGLAMENTĄ:
   1 straipsnis
   Šio reglamento priedo 3 skiltyje nurodytų „16-Tokijo, 16-, 17-, 18-, 20-, 21-Urugvajaus ir 22-Tokijo“ produktų grupių ir kvotų eksporto licencijų paraiškos, pateiktos pagal Įgyvendinimo reglamentą (ES) Nr. 789/2011, tenkinamos taikant minėto priedo 5 skiltyje nustatytus paskirstymo koeficientus.
   2 straipsnis
   Tenkinamas visas pagal Įgyvendinimo reglamentą (ES) Nr. 789/2011 pateiktose šio reglamento priedo 3 skiltyje nurodytų „22-, 25-Urugvajaus ir 25-Tokijo“ produktų grupių ir kvotų eksporto licencijų paraiškose nurodytas kiekis.
   Eksporto licencijų paraiškos papildomam kiekiui gali būti skiriamos, taikant priedo 6 skiltyje nurodytus paskirstymo koeficientus, ūkinės veiklos subjektui per savaitę po šio reglamento paskelbimo sutikus ir su sąlyga, kad jis pateiks reikalaujamą užstatą.
   3 straipsnis
   Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2011 m. spalio 11 d.

            Komisijos vardu Pirmininko pavedimu

         José Manuel SILVA RODRÍGUEZ

            Žemės ūkio ir kaimo plėtros generalinis direktorius

      (1)  OL L 299, 2007 11 16, p. 1.

      (2)  OL L 318, 2009 12 4, p. 1.

      (3)  OL L 203, 2011 8 6, p. 26.

      PRIEDAS

                  Grupės nuoroda pagal Jungtinių Amerikos Valstijų suderinto tarifų sąrašo 4 straipsnio papildomas pastabas

                  Grupės ir kvotos nuoroda

                  2012 m. skirtas kiekis
                  (tonomis)

                  1 straipsnyje minimas paskirstymo koeficientas

                  2 straipsnyje minimas paskirstymo koeficientas

                  Pastabos Nr.

                  Grupė

                  (1)

                  (2)

                  (3)

                  (4)

                  (5)

                  (6)

                  16

                  Konkrečiai nenurodyta

                  16-Tokijo

                  908,877

                  0,2717243

                  16-Urugvajaus

                  3 446,000

                  0,1769757

                  17

                  Blue Mould

                  17-Urugvajaus

                  350,000

                  0,0925926

                  18

                  Čederis

                  18-Urugvajaus

                  1 050,000

                  0,4929577

                  20

                  Edamas ir (arba) gouda

                  20-Urugvajaus

                  1 100,000

                  0,1834862

                  21

                  Itališkas sūris

                  21-Urugvajaus

                  2 025,000

                  0,1359973

                  22

                  Šveicariškas arba ementalio sūris, išskyrus akytąjį

                  22-Tokijo

                  393,006

                  0,8675629

                  22-Urugvajaus

                  380,000

                  6,3333333

                  25

                  Akytasis šveicariškas arba ementalio sūris

                  25-Tokijo

                  4 003,172

                  1,8816320

                  25-Urugvajaus

                  2 420,000

                  3,0344828


title: 2016 m. birželio 1 d. Komisijos įgyvendinimo reglamentas (ES) 2016/929, kuriuo į saugomų kilmės vietos nuorodų ir saugomų geografinių nuorodų registrą įtraukiamas pavadinimas [Gall del Penedès (SGN)]

text:
14.6.2016

               LT

               Europos Sąjungos oficialusis leidinys

               L 155/7

         KOMISIJOS ĮGYVENDINIMO REGLAMENTAS (ES) 2016/929
   2016 m. birželio 1 d.
   kuriuo į saugomų kilmės vietos nuorodų ir saugomų geografinių nuorodų registrą įtraukiamas pavadinimas [Gall del Penedès (SGN)]
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2012 m. lapkričio 21 d. Europos Parlamento ir Tarybos reglamentą (ES) Nr. 1151/2012 dėl žemės ūkio ir maisto produktų kokybės sistemų (1), ypač į jo 52 straipsnio 2 dalį,
   kadangi:

               (1)

               remiantis Reglamento (ES) Nr. 1151/2012 50 straipsnio 2 dalies a punktu, Ispanijos paraiška įregistruoti pavadinimą „Gall del Penedès“ paskelbta Europos Sąjungos oficialiajame leidinyje
                   (2);

               (2)

               prieštaravimo pareiškimų pagal Reglamento (ES) Nr. 1151/2012 51 straipsnį Komisija negavo, todėl pavadinimas „Gall del Penedès“ turi būti įregistruotas,

         PRIĖMĖ ŠĮ REGLAMENTĄ:
   1 straipsnis
   Įregistruojamas pavadinimas „Gall del Penedès“ (SGN).
   Pirmoje pastraipoje nurodytas pavadinimas – tai produkto, priklausančio Komisijos įgyvendinimo reglamento (ES) Nr. 668/2014 (3) XI priede nurodytai 1.1 klasei „Šviežia mėsa (ir subproduktai)“, pavadinimas.
   2 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2016 m. birželio 1 d.

            Komisijos vardu

            Pirmininko pavedimu

         Phil HOGAN

            Komisijos narys

      (1)  OL L 343, 2012 12 14, p. 1.

      (2)  OL C 58, 2016 2 13, p. 42.

      (3)  2014 m. birželio 13 d. Komisijos įgyvendinimo reglamentas (ES) Nr. 668/2014, kuriuo nustatomos Europos Parlamento ir Tarybos reglamento (ES) Nr. 1151/2012 dėl žemės ūkio ir maisto produktų kokybės sistemų taikymo taisyklės (OL L 179, 2014 6 19, p. 36).


title: 2014 m. lapkričio 17 d. Tarybos įgyvendinimo reglamentas (ES) Nr. 1225/2014, kuriuo įgyvendinamas Reglamentas (ES) Nr. 269/2014 dėl ribojamųjų priemonių, taikytinų atsižvelgiant į veiksmus, kuriais kenkiama Ukrainos teritoriniam vientisumui, suverenitetui ir nepriklausomybei arba į juos kėsinamasi

text:
18.11.2014

               LT

               Europos Sąjungos oficialusis leidinys

               L 331/1

         TARYBOS ĮGYVENDINIMO REGLAMENTAS (ES) Nr. 1225/2014
   2014 m. lapkričio 17 d.
   kuriuo įgyvendinamas Reglamentas (ES) Nr. 269/2014 dėl ribojamųjų priemonių, taikytinų atsižvelgiant į veiksmus, kuriais kenkiama Ukrainos teritoriniam vientisumui, suverenitetui ir nepriklausomybei arba į juos kėsinamasi
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo,
   atsižvelgdama į 2014 m. kovo 17 d. Tarybos reglamentą (ES) Nr. 269/2014 dėl ribojamųjų priemonių, taikytinų atsižvelgiant į veiksmus, kuriais kenkiama Ukrainos teritoriniam vientisumui, suverenitetui ir nepriklausomybei arba į juos kėsinamasi (1), ypač į jo 14 straipsnio 1 dalį,
   kadangi:

               (1)

               2014 m. kovo 17 d. Taryba priėmė Reglamentą (ES) Nr. 269/2014;

               (2)

               informacija apie vieną asmenį, įtrauktą į Reglamente (ES) Nr. 269/2014 pateiktą sąrašą, turėtų būti iš dalies pakeista;

               (3)

               todėl Reglamento (ES) Nr. 269/2014 I priedas turėtų būti atitinkamai iš dalies pakeistas,

         PRIĖMĖ ŠĮ REGLAMENTĄ:
   1 straipsnis
   Reglamento (ES) Nr. 269/2014 I priedas iš dalies keičiamas, kaip išdėstyta šio reglamento priede.
   2 straipsnis
   Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2014 m. lapkričio 17 d.

            Tarybos vardu

            Pirmininkė

         F. MOGHERINI

      (1)  OL L 78, 2014 3 17, p. 6.

      PRIEDAS
      Su šiuo į Reglamento (ES) Nr. 269/2014 I priedą įtrauktu asmeniu susijęs įrašas pakeičiamas toliau pateiktu įrašu.

                  Vardas, pavardė

                  Identifikuojamoji informacija

                  Motyvai

                  Įtraukimo į sąrašą data

                  Vladimir Volfovich ZHIRINOVSKY
                  Владимир Вольфович Жириновский

                  Gimęs 1946 4 25 Almatoje (anksčiau taip pat žinomoje kaip Alma Ata), Kazachstane.

                  Valstybės Dūmos Tarybos narys; Rusijos liberalų demokratų partijos (LDPR) vadovas. Aktyviai rėmė Rusijos ginkluotųjų pajėgų panaudojimą Ukrainoje ir Krymo aneksavimą. Aktyviai ragino suskaldyti Ukrainą. LDPR partijos, kuriai jis pirmininkauja, vardu pasirašė susitarimą su vadinamąja „Donecko Liaudies Respublika“.

                  2014 9 12


title: 2014 m. rugpjūčio 5 d. Komisijos įgyvendinimo reglamentas (ES) Nr. 859/2014 dėl tam tikrų prekių klasifikavimo Kombinuotojoje nomenklatūroje

text:
8.8.2014

               LT

               Europos Sąjungos oficialusis leidinys

               L 235/4

         KOMISIJOS ĮGYVENDINIMO REGLAMENTAS (ES) Nr. 859/2014
   2014 m. rugpjūčio 5 d.
   dėl tam tikrų prekių klasifikavimo Kombinuotojoje nomenklatūroje
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 1987 m. liepos 23 d. Tarybos reglamentą (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo (1), ypač į jo 9 straipsnio 1 dalies a punktą,
   kadangi:

               (1)

               siekiant užtikrinti, kad Reglamento (EEB) Nr. 2658/87 priede pateikta Kombinuotoji nomenklatūra būtų taikoma vienodai, būtina patvirtinti priemones, susijusias su šio reglamento priede nurodytų prekių klasifikavimu;

               (2)

               Reglamente (EEB) Nr. 2658/87 nustatytos bendrosios Kombinuotosios nomenklatūros aiškinimo taisyklės. Šios taisyklės taip pat taikomos bet kuriai kitai specialiomis Sąjungos teisės aktų nuostatomis įteisintai nomenklatūrai, kuri visiškai ar iš dalies parengta pagal Kombinuotąją nomenklatūrą arba kurioje ji papildomai detalizuojama atsižvelgiant į tarifų ir kitų su prekyba susijusių priemonių taikymo poreikius;

               (3)

               laikantis minėtų bendrųjų taisyklių, šio reglamento priede pateiktos lentelės 1 skiltyje aprašytos prekės, remiantis 3 skiltyje išdėstytais motyvais, turėtų būti klasifikuojamos priskiriant 2 skiltyje nurodytą KN kodą;

               (4)

               reikėtų nustatyti, kad suteiktos šio reglamento nuostatų neatitinkančios privalomosios tarifinės informacijos, susijusios su šiame reglamente nurodytomis prekėmis, turėtojas galėtų dar tam tikrą laikotarpį remtis šia informacija, kaip nustatyta Tarybos reglamento (EEB) Nr. 2913/92 (2) 12 straipsnio 6 dalyje. Tas laikotarpis turėtų būti trys mėnesiai;

               (5)

               šiame reglamente nustatytos priemonės atitinka Muitinės kodekso komiteto nuomonę,

         PRIĖMĖ ŠĮ REGLAMENTĄ:
   1 straipsnis
   Šio reglamento priede pateiktos lentelės 1 skiltyje aprašytos prekės Kombinuotojoje nomenklatūroje klasifikuojamos priskiriant lentelės 2 skiltyje nurodytą KN kodą.
   2 straipsnis
   Vadovaujantis Tarybos reglamento (EEB) Nr. 2913/92 12 straipsnio 6 dalimi, šio reglamento nuostatų neatitinkančia privalomąja tarifine informacija galima remtis dar tris mėnesius nuo šio reglamento įsigaliojimo dienos.
   3 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2014 m. rugpjūčio 5 d.

            Komisijos vardu

            Pirmininko pavedimu

         Martine REICHERTS

            Komisijos narė

      (1)  OL L 256, 1987 9 7, p. 1.

      (2)  1992 m. spalio 12 d. Tarybos reglamentas (EEB) Nr. 2913/92, nustatantis Bendrijos muitinės kodeksą (OL L 302, 1992 10 19, p. 1).

      PRIEDAS

                  Prekių aprašymas

                  Klasifikavimas
                  (KN kodas)

                  Motyvai

                  (1)

                  (2)

                  (3)

                  Dirbinį sudaro „amžinasis“ kalendorius ir plastikinė angelo statulėlė. Angelas sėdi ant plastikinio pjedestalo. Į pjedestalą įdėtą kalendorių sudaro medinės kaladėlės bei plokštelės su ant jų atspaustais mėnesių pavadinimais ir dienų skaičiais.
                  Dirbinio aukštis apie 16 cm. Statulėlė sudaro pusę dirbinio aukščio, tačiau jos tūris mažesnis nei kalendorių sudarančios dirbinio dalies.
                  Žr. nuotrauką (1)

                  4910 00 00

                  Klasifikuojama vadovaujantis Kombinuotosios nomenklatūros 1 ir 3 (b punktu) bendrosiomis aiškinimo taisyklėmis (BAT) bei KN kodą 4910 00 00 atitinkančiu prekių aprašymu.
                  Atsižvelgiant į objektyvias dirbinio charakteristikas, tokias kaip kalendoriaus sudedamosios dalies dydį ir reikšmingumą, palyginti su dekoratyvinės sudedamosios dalies dydžiu ir reikšmingumu, būtent kalendoriaus sudedamoji dalis nulemia dirbinio esminį požymį, kaip apibrėžta 3 BAT b punkte (taip pat žr. Suderintos sistemos paaiškinimų 4910 pozicijos paaiškinimų ketvirtą pastraipą).
                  Be to, 4910 pozicijai priskirtini visų rūšių spausdinti kalendoriai (taip pat žr. Suderintos sistemos paaiškinimų 4910 pozicijos paaiškinimų pirmą pastraipą).
                  Todėl dirbinys klasifikuotinas kaip bet kokios rūšies kalendorius, priskiriant KN kodą 4910 00 00.

         (1)  Paveikslas pateikiamas tik dėl informacijos.


title: 2015 m. kovo 19 d. Komisijos įgyvendinimo reglamentas (ES) 2015/461, kuriuo nustatomi techniniai įgyvendinimo standartai, susiję su bendro sprendimo dėl prašymo leisti taikyti grupės vidaus modelį priėmimo pagal Europos Parlamento ir Tarybos direktyvą 2009/138/EB procesu  Tekstas svarbus EEE

text:
20.3.2015

               LT

               Europos Sąjungos oficialusis leidinys

               L 76/19

         KOMISIJOS ĮGYVENDINIMO REGLAMENTAS (ES) 2015/461
   2015 m. kovo 19 d.
   kuriuo nustatomi techniniai įgyvendinimo standartai, susiję su bendro sprendimo dėl prašymo leisti taikyti grupės vidaus modelį priėmimo pagal Europos Parlamento ir Tarybos direktyvą 2009/138/EB procesu
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2009 m. lapkričio 25 d. Europos Parlamento ir Tarybos direktyvą 2009/138/EB dėl draudimo ir perdraudimo veiklos pradėjimo ir jos vykdymo (Mokumas II) (1), visų pirma į jos 231 straipsnio 4 dalį,
   kadangi:

               (1)

               siekiant užtikrinti veiksmingą bendro sprendimo dėl grupės vidaus modelių priėmimo procesą, labai svarbu, kad atitinkamos nacionalinės priežiūros institucijos veiksmingai keistųsi tinkama informacija;

               (2)

               siekiant užtikrinti, kad bendro sprendimo priėmimo procesas būtų taikomas nuosekliai, svarbu aiškiai apibrėžti kiekvieną etapą. Aiškus procesas taip pat sudaro geresnes sąlygas keistis informacija, skatina tarpusavio supratimą, padeda atitinkamoms priežiūros institucijoms bendradarbiauti ir skatina veiksmingą priežiūrą;

               (3)

               bendro sprendimo priėmimo procesą būtina planuoti laiku ir realistiškai. Kiekviena atitinkama priežiūros institucija turėtų laiku pateikti grupės priežiūros institucijai svarbią informaciją;

               (4)

               nustačius ir dokumentais įforminus aiškius procesus, susijusius su bendro sprendimo turiniu ir įgyvendinimu, turėtų būti užtikrinta, kad sprendimas būtų visiškai pagrįstas;

               (5)

               bendro sprendimo dėl prašymo leisti taikyti grupės vidaus modelį priėmimo procesas turėtų derėti su bendro sprendimo dėl didelių vidaus modelio pakeitimų ir bendro sprendimo dėl grupės vidaus modelių keitimo strategijos pakeitimų procesu;

               (6)

               šis reglamentas grindžiamas Europos draudimo ir profesinių pensijų institucijos (EDPPI) Komisijai pateiktais techninių įgyvendinimo standartų projektais;

               (7)

               EDPPI dėl techninių įgyvendinimo standartų projektų, kuriais pagrįstas šis reglamentas, surengė atviras viešas konsultacijas, išnagrinėjo galimas susijusias sąnaudas ir naudą ir paprašė Suinteresuotųjų subjektų grupės, įsteigtos pagal Europos Parlamento ir Tarybos reglamento (ES) Nr. 1094/2010 (2) 37 straipsnį, pateikti savo nuomonę;

               (8)

               siekiant padidinti teisinį tikrumą dėl priežiūros tvarkos Direktyvos 2009/138/EB 308a straipsnyje numatytu laipsniško įgyvendinimo laikotarpiu, kuris prasidės 2015 m. balandžio 1 d., svarbu užtikrinti, kad šis reglamentas įsigaliotų kuo greičiau – kitą dieną po jo paskelbimo Europos Sąjungos oficialiajame leidinyje,

         PRIĖMĖ ŠĮ REGLAMENTĄ:
   1 straipsnis
   Dalykas ir taikymo sritis
   Šiuo reglamentu nustatomos procedūros, kurių turi laikytis priežiūros institucijos, siekdamos priimti Direktyvos 2009/138/EB 231 straipsnio 2 dalyje nurodytą bendrą sprendimą dėl prašymo leisti taikyti grupės vidaus modelį konsoliduotam grupės mokumo kapitalui ir grupės draudimo ir perdraudimo įmonių mokumo kapitalo reikalavimui apskaičiuoti.
   2 straipsnis
   Apibrėžtis
   Šiame reglamente atitinkamos priežiūros institucijos yra visų valstybių narių, kuriose yra kiekvienos susijusios draudimo ir perdraudimo įmonės, prašančios leisti taikyti grupės vidaus modelį jų mokumo kapitalo reikalavimui apskaičiuoti, pagrindinė buveinė, priežiūros institucijos.
   3 straipsnis
   Susitarimas dėl proceso
   1.   Atitinkamos priežiūros institucijos susitaria dėl bendro sprendimo priėmimo proceso ir jo įforminimo būdo, įskaitant tvarkaraštį, pagrindinius etapus ir rezultatus, atsižvelgdamos į Direktyvoje 2009/138/EB nustatytus reikalavimus, toliau patikslintus Komisijos deleguotajame reglamente (ES) 2015/35 (3), kuriuo papildoma Direktyva 2009/138/EB. Siekdama padaryti viską, ką gali, kad priimtų bendrą sprendimą pagal Direktyvos 2009/138/EB 231 straipsnio 2 dalį, kiekviena atitinkama priežiūros institucija užtikrina, kad sutarto proceso pagrindiniai etapai būtų vykdomi laiku ir kad būtų laiku pasiekti rezultatai.
   2.   Atitinkamos priežiūros institucijos, tardamosi dėl proceso, atsižvelgia į bet kokias teisines kliūtis ar vidaus procesus, kurie galėtų sutrukdyti joms pateikti oficialią nuomonę dėl prašymo per nurodytą terminą. Šiuo tikslu visos atitinkamos priežiūros institucijos informuoja kitas priežiūros institucijas apie bet kokias teisines kliūtis ar vidaus procesus, kurių gali būti jų atitinkamoje priežiūros institucijoje.
   3.   Kai tik praktiškai įmanoma, atitinkamos priežiūros institucijos kitoms atitinkamoms priežiūros institucijoms pateikia visą informaciją, kuri gali būti svarbi priimant sprendimą dėl prašymo.
   4.   Jeigu atitinkama priežiūros institucija iškelia su procesu susijusį klausimą, visų pirma tuo atveju, kai susitarti dėl sprendimo greičiausiai nepavyks, ji paaiškina to priežastis kitoms atitinkamoms priežiūros institucijoms ir nurodo, ar ketina šiuo klausimu kreiptis į EDPPI pagal Direktyvos 2009/138/EB 231 straipsnio 3 dalį. Grupės priežiūros institucija, siekdama rasti klausimo sprendimą, diskutuoja su visomis atitinkamomis priežiūros institucijomis. Priežiūros institucijos susitaria dėl laikotarpio, per kurį reikia rasti sprendimą.
   5.   Jei per sutartą laikotarpį tinkamo sprendimo rasti nepavyksta ir atitinkama priežiūros institucija nusprendžia šiuo klausimu kreiptis į EDPPI, ji tai turi padaryti nedelsdama.
   4 straipsnis
   Pasiūlymas dėl sprendimo
   1.   Prieš pateikdamos pasiūlymą dėl sprendimo, atitinkamos priežiūros institucijos patvirtina, kad prašymo vertinimas yra užbaigtas ir kad šio vertinimo rezultatas yra pagrindas priimti sprendimą dėl prašymo.
   2.   Kitos atitinkamos priežiūros institucijos apibendrina atlikto vertinimo rezultatus ir raštu pateikia savo nuomonę apie pasiūlymą dėl sprendimo grupės priežiūros institucijai.
   3.   Gavusi 2 dalyje nurodytas kitų atitinkamų priežiūros institucijų nuomones, grupės priežiūros institucija parengia rašytinį pasiūlymą dėl sprendimo, įskaitant, jei taikoma, siūlomam sprendimui taikomas sąlygas. Šiame pasiūlyme nurodomos sprendimo priežastys ir, jei taikoma, sąlygų priežastys.
   4.   Rengdama pasiūlymą dėl sprendimo, grupės priežiūros institucija, jei tinkama, apsvarsto vertinant pasiūlymą kitų atitinkamų priežiūros institucijų pareikštas nuomones dėl to, ar grupės vidaus modelis yra tinkamas konsoliduotam grupės mokumo kapitalo reikalavimui apskaičiuoti. Jei reikia, grupės priežiūros institucija taip pat atsižvelgia į kitų priežiūros institucijų kolegiją sudarančių priežiūros institucijų nuomones dėl grupės vidaus modelio.
   5.   Grupės priežiūros institucija pasiūlymą dėl sprendimo nusiunčia atitinkamoms priežiūros institucijoms ir, kai tinka, kitiems kolegijos nariams ir dalyviams.
   6.   Kitos atitinkamos priežiūros institucijos raštu pateikia grupės priežiūros institucijai savo nuomonę apie pasiūlymą dėl sprendimo, įskaitant, jei taikoma, savo nuomonę apie siūlomam sprendimui taikomas sąlygas. Grupės priežiūros institucija apibendrina gautas nuomones ir pateikia jų santrauką kitoms atitinkamoms priežiūros institucijoms.
   7.   Grupės priežiūros institucija surengia bent vieną posėdį su kitomis atitinkamomis priežiūros institucijomis, kad aptartų pasiūlymą dėl sprendimo ir pateiktas nuomones. Šie posėdžiai gali būti rengiami fiziškai susitinkant arba, jei tam pritaria visos atitinkamos priežiūros institucijos, kitais būdais. Diskusijos tikslas – pasiekti susitarimą dėl bendro sprendimo. Kiekviena atitinkama priežiūros institucija tuomet patvirtina savo nuomonę arba grupės priežiūros institucijai atsiunčia rašytinę galutinę nuomonę ir išlygas.
   5 straipsnis
   Galutinis sprendimas
   1.   Direktyvos 2009/138/EB 231 straipsnio 5 dalyje nustatytu atveju, kai priimamas bendras sprendimas, grupės priežiūros institucija:

               a)

               dokumentais įformina galutinį bendrą sprendimą dėl prašymo ir, jei taikoma, dėl sprendimui taikomų sąlygų;

               b)

               nusiunčia galutinį sprendimą visiems kolegijos nariams ir, kai tinka, dalyviams kartu su atitinkamų priežiūros institucijų nuomonėmis.

         Pirmoje pastraipoje nurodytu atveju susitarimą dėl galutinio sprendimo turi raštu patvirtinti atitinkamų priežiūros institucijų atstovai, turintys tinkamus įgaliojimus prisiimti įsipareigojimus savo institucijų vardu.
   2.   Direktyvos 2009/138/EB 231 straipsnio 6 dalyje nustatytu atveju, kai bendras sprendimas nepriimamas, grupės priežiūros institucija:

               a)

               dokumentais įformina savo galutinį sprendimą;

               b)

               dokumentais įformina 4 straipsnio 7 dalyje nurodytas nuomones ir išlygas;

               c)

               pateikia susijusių atitinkamų priežiūros institucijų nuomones ir išlygas ir, jei taikoma, nurodo, kodėl grupės priežiūros institucija neatsižvelgė į šias nuomones teikdama atitinkamoms priežiūros institucijoms dokumentą, kuriame išdėstytas jos sprendimas, pagal Direktyvos 2009/138/EB 231 straipsnio 6 dalį;

               d)

               nusiunčia sprendimą kitiems kolegijos nariams ir, kai tinka, dalyviams kartu su atitinkamų priežiūros institucijų nuomonėmis ir išlygomis.

         6 straipsnis
   Pranešimas apie sprendimą
   1.   Kai priimamas galutinis sprendimas, grupės priežiūros institucija apie jį nedelsdama praneša prašymo teikėjui.
   2.   Jeigu grupės vidaus modelį taikyti leidžiama, grupės priežiūros institucija sprendime nurodo:

               a)

               ar sprendimas yra bendras sprendimas pagal Direktyvos 2009/138/EB 231 straipsnio 5 dalį, ar jį priėmė grupės priežiūros institucija pagal Direktyvos 2009/138/EB 231 straipsnio 6 dalį;

               b)

               sprendimo priežastis;

               c)

               susijusių įmonių, įtrauktų į vidaus modelio grupės mokumo kapitalo reikalavimui apskaičiuoti taikymo sritį, pavadinimus;

               d)

               susijusių įmonių, kurioms leista taikyti grupės vidaus modelį savo mokumo kapitalo reikalavimui apskaičiuoti, pavadinimus;

               e)

               jei tinka, riziką ir didelius padalinius, kuriems taikomas dalinis vidaus modelis;

               f)

               datą, nuo kurios c ir d punktuose išvardyti mokumo kapitalo reikalavimai pradedami skaičiuoti taikant grupės vidaus modelį;

               g)

               jei tinka, leidimui taikyti grupės vidaus modelį taikomas sąlygas ir tų sąlygų priežastis;

               h)

               jei tinka, reikalavimą įmonei parengti ir pateikti planą išplėsti vidaus modelio taikymo sritį, įskaitant plano aprašymą ir tvarkaraštį;

               i)

               jei tinka, integravimo metodą, kuris yra patvirtintas naudoti, siekiant integruoti dalinį vidaus modelį į standartinę mokumo kapitalo reikalavimo formulę.

         3.   Jei grupės vidaus modelio taikyti neleidžiama, grupės priežiūros institucija į sprendimą įtraukia trumpą vidaus modelio dalių ar aspektų, kurie neatitinka grupės vidaus modelio taikymo reikalavimų, aprašymą ir tikslią nuorodą į neįvykdytus reikalavimus. Pranešime taip pat nurodoma, kad atsisakymas nereiškia, kad kiti reikalavimai įvertinti kaip įvykdyti.
   7 straipsnis
   Įsigaliojimas
   Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2015 m. kovo 19 d.

            Komisijos vardu

            Pirmininkas

         Jean-Claude JUNCKER

      (1)  OL L 335, 2009 12 17, p. 1.

      (2)  2010 m. lapkričio 24 d. Europos Parlamento ir Tarybos reglamentas (ES) Nr. 1094/2010, kuriuo įsteigiama Europos priežiūros institucija (Europos draudimo ir profesinių pensijų institucija), iš dalies keičiamas Sprendimas Nr. 716/2009/EB ir panaikinamas Komisijos sprendimas 2009/79/EB (OL L 331, 2010 12 15, p. 48).

      (3)  2014 m. spalio 10 d. Komisijos deleguotasis reglamentas (ES) 2015/35, kuriuo papildoma Europos Parlamento ir Tarybos direktyva 2009/138/EB dėl draudimo ir perdraudimo veiklos pradėjimo ir jos vykdymo (Mokumas II) (OL L 12, 2015 1 17, p. 1).